
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 287 

10 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του Περιεχομένου Σπουδών των Τμη¬ 
μάτων του Τ.Ε.Ι Κρήτης». 1 

Συγκρότηση Επιτροπής Ελέγχου μονάδων παραγω¬ 
γής ετοίμου σκυροδέματος (σύμφωνα με τις δια¬ 
τάξεις του Κ.Τ.Σ. - 97) και χαλύβων οπλισμού σκυ- 
ηροδέματος (σύμφωνα με τις διατάξεις του Κ.Τ.Χ. 

- 00 ). 2 

Καθιέρωση υπερωριακής εργασίας κατά το έτος 
2006 για το προσωπικό του Γραφείου Πολιτικής 
Προστασίας του Ν.Δ. Ξάνθης ως προσωπικό επι¬ 
φυλακής σε καταστάσεις εκτάκτων αναγκών. 3 

Καθιέρωση υπερωριακής εργασίας κατά το α' εξά¬ 
μηνο του έτους 2006 για το προσωπικό της Δ/ 
νσης Κτηνιατρικής του Ν.Δ. Ξάνθης στα πλαίσια 

της αντιμετώπισης της γρίππης των πτηνών. 4 

Συγκρότηση Επιτροπής του ν.2520/1997, για την ανα¬ 
γνώριση της ιδιότητας του ΑΓΡΟΤΗ. 5 


Α ΠΟΦΑΣΕΙ Σ 

Αριθμ. 20513/Ε5 (1) 


Καθορισμός του Περιεχομένου Σπουδών των Τμημά¬ 
των του Τ.Ε.Ι Κρήτης». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν.2916/2001 (Α' 114) «Διάρθρωση της 
ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ.8 παρ.5 του ν.1404/1983(Α' 173) όπως 
συμπληρώθηκε από το άρθρ.1 παρ. 4 του ν.2621/ 
1998(Α'136). 

γ. Του άρθρ.25 παρ.1 του ν.1404/1983(ΑΊ73) και του 
άρθρ.5 παρ.12 του ν.2916/20 01(ΑΊ14), σε συνδυασμό με τις 
διατάξεις του άρθρου 1 του ν. 3404/2005 (Α'260)«Ρύθμιση 
θεμάτων του Πανεπιστημιακού και Τεχνολογικού Τομέα 
της Ανώτατης Εκπαίδευσης και λοιπές διατάξεις». 

δ. Του άρθρ. 1990 του «Κώδικα Νομοθεσίας για την 


Κυβέρνηση και τα κυβερνητικά όργανα» που κυρώθηκε 
με το άρθρο πρώτο του Π.Δ 63/2005 (ΦΕΚ 98/Α'). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολο¬ 
γισμού. 

3. Την υπ’ αριθμ. 37876/ΣΤ5/26.4.2004 (Β'608) απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων “Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων”. 

4. Τις εισηγήσεις των Συμβουλίων για τον καθορι¬ 
σμό του περιεχομένου σπουδών των παρακάτω Τμη¬ 
μάτων: 

α. Μηχανολογίας (αριθμ. πρακτ.422/3.11.2005). 
β. Πολιτικών Δομικών Έργων (αριθμ. πρακτ. 342/10.11. 
2005). 

γ. Ηλεκτρολογίας (αριθμ. πρακτ. 417/8.11.2005). 
δ. Εφαρμοσμένης Πληροφορικής και Πολυμέσων 
(αριθμ. πρακτ. 46/8.11.2005). 
ε. Λογιστικής (αριθμ. πρακτ. 337/25.10.2005). 
στ. Τουριστικών Επιχειρήσεων (αριθμ. πρακτ. 315/9.11. 
2005). 

ζ. Διοίκησης Επιχειρήσεων (αριθμ. πρακτ. 50/22.11.2005 
Γ ενικής Συνελεύσεως του Τ μήματος). 

η. Εμπορίας και Διαφήμισης του Παραρτήματος Ιε- 
ράπετρας (αριθμ. πρακτ. 972/10.11.2005 Συμβουλίου του 

ΤΕ!). 

θ. Χρηματοοικονομικής και Ασφαλιστικής του Παραρ¬ 
τήματος Αγίου Νικολάου (αριθμ. πρακτ. 972/10.11.2005 
Συμβουλίου του ΤΕΙ). 

ι. Φυτικής Παραγωγής(αριθμ. πρακτ. 461/10.11.2005). 
ια. Θερμοκηπιακών Καλλιεργειών και Ανθοκομίας 
(αριθμ. πρακτ. 533/4.11.2005). 
ιβ. Κοινωνικής Εργασίας(αριθμ. πρακτ.172/8.11.2005). 
ιγ. Νοσηλευτικής (αριθμ. πρακτ. 188/18.10.2005). 
ιδ. Μουσικής Τεχνολογίας και Ακουστικής του Παραρ¬ 
τήματος Ρεθύμνου (αριθμ. πρακτ.972/10.11.2005 Συμβου¬ 
λίου του ΤΕΙ). 

ιε. Ηλεκτρονικής του Παραρτήματος Χανίων(αριθμ. 
πρακτ. 45/1.11.2005). 

ιστ. Φυσικών Πόρων και Περιβάλλοντος του Παραρ¬ 
τήματος Χανίων(αριθμ. πρακτ. 16/10.11.2005). 

ιζ. Διατροφής και Διαιτολογίας του Παραρτήματος 
Σητείας (αριθμ. πρακτ. 972/10.11.2005 Συμβουλίου του 
ΤΕΙ). 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά τη δεύτερη(20.12.2005) 
συνεδρίασή του. 

Καθορίζουμε 

Το Περιεχόμενο Σπουδών των παρακάτω τμημάτων 
του Τ.Ε.Ι Κρήτης ως εξής: 

1. Τμήμα Μηχανολογίας 

Το περιεχόμενο των σπουδών του Τμήματος καλύπτει 
το γνωστικό αντικείμενο της εφαρμογής και της εξέλι¬ 
ξης της Επιστήμης της Μηχανολογίας, και ειδικότερα τη 
μελέτη, σχεδίαση, ανάπτυξη, κατασκευή και λειτουργία 
μηχανών, συσκευών, εγκαταστάσεων και συστημάτων 
βιομηχανικής παραγωγής, καθώς και συστημάτων πα¬ 
ραγωγής και διαχείρισης ενέργειας, όπως και τεχνικών 
υποδομών του κτιριακού περιβάλλοντος, με γνώμονα 
την οικονομία και το σεβασμό στην κοινωνία και το 
περιβάλλον. 

Το Τμήμα έχει ως κύρια αποστολή την προσφορά ποι¬ 
οτικών εκπαιδευτικών υπηρεσιών οι οποίες θα εξοπλί¬ 
σουν τους σπουδαστές του με τα απαραίτητα γνωστικά 
εφόδια για την επιστημονική και επαγγελματική τους 
σταδιοδρομία και εξέλιξη και θα τους καταστήσουν ικα¬ 
νούς να εφαρμόζουν σύγχρονες μεθόδους, πρακτικές και 
τεχνικές στον εργασιακό χώρο τους. Επιπλέον, το Τμήμα 
έχει ως αποστολή την προαγωγή της εφαρμοσμένης 
έρευνας, ενώ λειτουργεί ως ένας αναπτυξιακός πόλος 
που διασυνδέει συστηματικά τον χώρο της εκπαίδευσης 
με το χώρο της εφαρμογής και της παραγωγής. 

Το πρόγραμμα σπουδών στοχεύει να καταστήσει τους 
πτυχιούχους ικανούς να ανταποκρίνονται στις απαιτή¬ 
σεις του επαγγέλματος, με έμφαση στα αντικείμενα του 
Τμήματος. Με την ολοκλήρωση των σπουδών τους οι 
πτυχιούχοι του Τμήματος Μηχανολογίας αποκτούν τις 
απαραίτητες επιστημονικές και τεχνολογικές γνώσεις 
και δεξιότητες, έτσι ώστε να μπορούν να απασχολούνται 
σε όλους τους τομείς του γνωστικού αντικειμένου του 
Τμήματος, είτε ως αυτοαπασχολούμενοι, είτε ως υπεύ¬ 
θυνοι ή στελέχη σχετικών επιχειρήσεων, οργανισμών 
και υπηρεσιών. 

Οι σπουδές περιλαμβάνουν θεωρητική διδασκαλία, 
εργαστηριακές ασκήσεις, φροντιστήρια, σεμινάρια, επι¬ 
σκέψεις σε χώρους παραγωγής, εκπόνηση εργασιών, 
παρακολούθηση επιστημονικών συνεδρίων και συμμε¬ 
τοχή σε ερευνητικά προγράμματα των εργαστηρίων 
του Τμήματος. Τα γνωστικά αντικείμενα των σπουδών 
είναι δομημένα σε δύο κατηγορίες. Κορμού και Ειδι¬ 
κότητας. 

Τα μαθήματα ειδικότητας επιλέγονται με βάση τα 
ακόλουθα: 

-Τοπικές ιδιαιτερότητες. 

-Αναπτυξιακές ανάγκες της Περιφέρειας. 

-Γενικότερες τεχνολογικές εξελίξεις σε εθνικό και 
διεθνές επίπεδο. 

Το τελευταίο εξάμηνο περιλαμβάνει την εκπόνηση 
Πτυχιακής Εργασίας. Ο σπουδαστής είναι επιπλέον υπο¬ 
χρεωμένος να ολοκληρώσει την Πρακτική του Ασκηση 
διάρκειας ενός εξαμήνου πριν από τη λήψη του πτυχίου 
του. 

Η Πρακτική Ασκηση πραγματοποιείται σε χώρους πα¬ 
ραγωγής, εργαστηρίων, τεχνικών γραφείων, επιχειρή¬ 
σεων και άλλους χώρους εργασίας της ειδικότητας με 
σκοπό την εμπέδωση των γνώσεων των προηγουμένων 
εξαμήνων, την παροχή δυνατότητας ανάπτυξης πρω¬ 


τοβουλιών και συνεργασίας, καθώς και τη δυνατότητα 
ανάπτυξης ικανοτήτων επίλυσης προβλημάτων. 

Η Πτυχιακή Εργασία δίνει τη δυνατότητα στο σπου¬ 
δαστή να αποκτήσει την εμπειρία μιας ολοκληρωμένης 
μελέτης σε βάθος, που σχετίζεται με ένα θέμα της ειδι¬ 
κότητας και μπορεί να είναι θεωρητική, ή πειραματική 
εργασία, ή σύνθεση και των δύο. Η Πτυχιακή Εργασία 
εξασκεί, εκτός των άλλων, και την ικανότητα του σπου¬ 
δαστή να αυτενεργεί προσπαθώντας να επιλύσει το 
συγκεκριμένο πρόβλημα, να ερευνά τη βιβλιογραφία και 
γενικά να αναπτύσσει τις προσωπικές ικανότητές του. 

2. Τμήμα Πολιτικών Δομικών Έργων 

Οι σπουδές στο Τμήμα καλύπτουν τις σπουδές εφαρ¬ 
μογής του τεχνολογικού, οικονομικού, θεσμικού και δε¬ 
οντολογικού πλαισίου, στο σχεδίασμά, στην οργάνωση, 
στον έλεγχο και στη διαχείριση περιβάλλοντος, των 
συστημάτων παραγωγής και εκμετάλλευσης των οικο¬ 
δομικών έργων, περιλαμβανομένων της αρχιτεκτονικής 
σύνθεσης, των οικοδομικών λεπτομερειών, του αντι¬ 
σεισμικού σχεδιασμού και υπολογισμού του φέροντος 
οργανισμού, της παθολογίας των κατασκευών, της τε¬ 
χνολογίας των οικοδομικών υλικών και της ενσωμάτω¬ 
σης αυτών στα οικοδομικά έργα και την τοπογραφική 
αποτύπωση και την αξιοποίηση της οικοδομήσιμης γης 
μέσα στα παραπάνω πλαίσια. 

Το Τμήμα έχει ως αποστολή τη μετάδοση και την 
παραγωγή γνώσεων στην Επιστήμη και τις Νέες Τε¬ 
χνολογίες στα γνωστικά του αντικείμενα, μέσω της 
εκπαίδευσης και της έρευνας, δίδοντας στους σπουδα¬ 
στές άρτια επιστημονική κατάρτιση και τα απαραίτητα 
εφόδια για επιτυχή επιστημονική και επαγγελματική 
σταδιοδρομία. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί σε όλους τους τομείς του 
γνωστικού αντικειμένου στον ιδιωτικό και δημόσιο το¬ 
μέα, είτε ως αυτοαπασχολούμενος. 

Οι σπουδές περιλαμβάνουν θεωρητική διδασκαλία, 
ασκήσεις στο εργαστήριο, συμμετοχικά σεμινάρια, με¬ 
λέτες περιπτώσεων και εκπόνηση εργασιών, καθώς 
και εκπαιδευτικές επισκέψεις σε χώρους άσκησης του 
επαγγέλματος. 

Για τη λήψη του πτυχίου ο σπουδαστής παρακολουθεί 
επιτυχώς μαθήματα Γενικής Υποδομής, Ειδικής Υπο¬ 
δομής, Ειδικότητας καθώς και Διοίκησης, Οικονομίας, 
Νομοθεσίας και Ανθρωπιστικών Σπουδών. 

Τα μαθήματα διακρίνονται σε υποχρεωτικά για όλους 
τους σπουδαστές του Τμήματος, κατ’ επιλογήν υποχρε¬ 
ωτικά και προαιρετικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

3. Τμήμα Ηλεκτρολογίας 

Οι σπουδές στο Τμήμα παρέχουν θεμελιακές και εξει- 

δικευμένες γνώσεις στα γνωστικά πεδία των συστημά¬ 
των ηλεκτρισμού, των συστημάτων ηλεκτρομηχανικής 
μετατροπής ενέργειας, των ηλεκτρικών εγκαταστάσεων, 
των μετρήσεων και αυτοματισμών, των ηλεκτρικών-ηλε- 
κτρονικών κυκλωμάτων και κατασκευών, των πληροφο¬ 
ριακών συστημάτων και υπολογιστών, των συστημά¬ 
των επικοινωνιών, της τεχνολογίας υλικών καθώς και 
σε σύγχρονες τεχνολογίες όπως ανανεώσιμες πηγές 
ενέργειας και αποκεντρωμένα συστήματα ηλεκτρισμού, 
οπτο-ηλεκτρονική και συστήματα λέιζερ, μικροηλεκτρο- 
νική, μηχατρονική και τεχνολογίες περιβάλλοντος. 

Το Τμήμα έχει ως αποστολή την παροχή υψηλού επι¬ 
πέδου τεχνολογικής παιδείας στους αποφοίτους του 
στην Επιστήμη της Ηλεκτρολογίας. Η αποστολή επι¬ 
τυγχάνεται με την ανάπτυξη ποικίλων εκπαιδευτικών 
και ερευνητικών δραστηριοτήτων, με την συστηματική 
βελτίωση των υποδομών και με την διεύρυνση των αν¬ 
θρώπινων πόρων. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί σε όλους τους τομείς του 
γνωστικού αντικειμένου στον ιδιωτικό και δημόσιο το¬ 
μέα, είτε ως αυτοαπασχολούμενος. 

Τα πρώτα εξάμηνα συνίστανται σε συστηματική δι¬ 
δασκαλία με ποικίλες μορφές (θεωρητική διδασκαλία, 
ασκήσεις πράξης, εργαστηριακές ασκήσεις, εργασίες, 
σεμινάρια, μελέτες και έρευνα πραγματικών περιπτώσε¬ 
ων, εκπαιδευτικές επισκέψεις). Το πρόγραμμα σπουδών 
του Τμήματος διαρθρώνεται σε δύο ή περισσότερες 
κατευθύνσεις τις οποίες το Τμήμα δημιουργεί, ενερ¬ 
γοποιεί και αδρανοποιεί ανάλογα με τις υφιστάμενες 
συνθήκες. Οι σπουδαστές μπορούν να ακολουθήσουν 
μία από τις κατευθύνσεις επιλέγοντας τα αντίστοιχα 
κατ’ επιλογής υποχρεωτικά μαθήματα. Αναλυτικά το 
πρόγραμμα σπουδών δομείται ως εξής: 

Κατά το πρώτο εξάμηνο σπουδών, ένα σύνολο μαθη¬ 
μάτων γενικών γνώσεων δίνουν ένα βασικό επιστημονικό 
πλαίσιο προσανατολισμένο σε τεχνολογική κατεύθυνση 
στις θεματικές περιοχές του Τμήματος. 

Στην συνέχεια ακολουθούν τα μαθήματα γενικής 
υποδομής, τα οποία εφοδιάζουν τους σπουδαστές με 
ένα πιο συγκροτημένο πλαίσιο γνώσεων σε αντικεί¬ 
μενα άμεσα συσχετισμένα με το επαγγελματικό τους 
πεδίο. Τα μαθήματα αυτά εξυπηρετούν διπλό στόχο: 
δημιουργούν μία στέρεα γνωστική υποδομή για τα μα¬ 
θήματα ειδικότητας και αποτελούν αρχικά εφόδια για 
συγκεκριμένες εξειδικεύσεις (σχετικά με την Πτυχιακή 
ή την Πρακτική Άσκηση) και την συνέχιση των σπουδών 
(μεταπτυχιακά). 

Ο επόμενος κύκλος μαθημάτων αναφέρεται σε μα¬ 
θήματα ειδικότητας, με τα οποία ο σπουδαστής συ¬ 
μπληρώνει το πεδίο των γνώσεών του. Το Τμήμα ανα¬ 
πτύσσει σφαιρικά όλους τους άξονες επαγγελματικής 
δραστηριότητας που συνάδουν με τον πτυχιούχο του 
Τμήματος Ηλεκτρολογίας. Η γενική γραμμή διδασκαλίας 
των μαθημάτων ειδικότητας αποσκοπεί στην ικανότητα 
άμεσης απασχόλησης στα συγκεκριμένα πεδία. 

Παράλληλα με την δόμηση αυτής της αλληλουχίας 
μαθημάτων, οι σπουδές περιλαμβάνουν και μαθήματα 
στα γνωστικά αντικείμενα διοίκησης, οικονομίας και 
νομοθεσίας. Τα μαθήματα αυτά είναι απαραίτητα σε 
όλες τις πτυχές της δραστηριότητας του πτυχιούχου το 


Τμήματος Ηλεκτρολογίας και βοηθούν στην οργάνωση 
και διοίκηση επιχειρήσεων, γραφείων, οργανισμών και 
υπηρεσιών. 

Η εκπαίδευση των σπουδαστών του Τμήματος ολο¬ 
κληρώνεται με την παροχή μαθημάτων σχετικών με 
σύγχρονες τεχνολογίες και μεθοδολογίες της ηλεκτρο¬ 
λογίας. 

Το τελευταίο εξάμηνο είναι αφιερωμένο στην Πτυχια¬ 
κή Εργασία και την Πρακτική Άσκηση. Η εκπόνηση της 
Πτυχιακής Εργασίας εξασφαλίζει την ανάπτυξη πρω¬ 
τοβουλίας και αυτοδυναμίας στην ανάλυση, ανάπτυξη 
και παρουσίαση ενός θέματος το οποίο σχετίζεται με: 
τεχνολογικό προϊόν ή υπηρεσία, έρευνα και επεξεργα¬ 
σία στατιστικών, οικονομικών ή κοινωνικών δεδομένων, 
θεωρητική ανάλυση φυσικών φαινομένων ή μαθηματικών 
μοντέλων που έχουν άμεση σύνδεση με το αντικείμενο 
του πτυχιούχου του Τμήματος Ηλεκτρολογίας και τη 
λειτουργία πειραματικών διατάξεων. Τα αντικείμενα των 
Πτυχιακών Εργασιών προέρχονται από πραγματικά προ¬ 
βλήματα, ερευνητικά προγράμματα και επιστημονικά 
παραδείγματα. 

Η Πρακτική Άσκηση εξασφαλίζει την ολοκλήρωση 
του σπουδαστή ως επαγγελματία. Η Πρακτική Άσκηση 
φέρνει τον σπουδαστή του Τμήματος σε άμεση επαφή 
υπό πραγματικές συνθήκες με το εργασιακό περιβάλ¬ 
λον, εφοδιάζοντάς τον με την βασική επαγγελματική 
εμπειρία και προσανατολίζοντας τον σπουδαστή σε 
καλύτερες μελλοντικές επιλογές σταδιοδρομίας. 

4. Τμήμα Εφαρμοσμένης Πληροφορικής και Πολυμέ¬ 
σων 

Το αντικείμενο σπουδών του Τμήματος αφορά στο 
γνωστικό πεδίο των Τεχνολογιών Πληροφορικής, Τη¬ 
λεπικοινωνιών και Πολυμέσων με έμφαση, αφενός σε 
εφαρμογές της Επιστήμης της Πληροφορικής και αφε¬ 
τέρου στην ανάπτυξη και διαχείριση Δικτύων Επικοινω¬ 
νιών και τεχνικών των Πολυμέσων. 

Η αποστολή του Τμήματος είναι η ανάπτυξη, προ¬ 
σφορά και συνεχή βελτίωση υπηρεσιών τεχνολογικής 
εκπαίδευσης σε επιλεγμένα αντικείμενα του γνωστικού 
πεδίου των Τεχνολογιών Πληροφορικής & Επικοινωνιών 
με στόχο την δημιουργία άρτια εκπαιδευμένου ανθρώ¬ 
πινου δυναμικού, κατάλληλα εφοδιασμένου για επιτυχή 
επιστημονική και επαγγελματική σταδιοδρομία. 

Με την ολοκλήρωση των σπουδών τους οι πτυχιούχοι 
του Τμήματος Εφαρμοσμένης Πληροφορικής και Πολυ¬ 
μέσων αποκτούν τις απαραίτητες και σύμφωνα με τα 
διεθνή πρότυπα, θεωρητικές και τεχνολογικές γνώσεις 
και δεξιότητες, ώστε να μπορούν να απασχοληθούν σε 
όλους τους τομείς του αντικειμένου σπουδών του Τμή¬ 
ματος, είτε ως αυτοαπασχολούμενοι είτε ως υπεύθυνοι, 
ή στελέχη σχετικών ιδιωτικών ή δημόσιων επιχειρήσεων, 
οργανισμών και υπηρεσιών. 

Οι σπουδές περιλαμβάνουν θεωρητική διδασκαλία, 
εργαστηριακές ασκήσεις, σεμινάρια, εκπόνηση ατομι¬ 
κών και ομαδικών εργασιών, την εκτέλεση Πτυχιακής 
Εργασίας κτλ. Τ ο πρόγραμμα σπουδών του Τ μήματος 
περιλαμβάνει μαθήματα γενικής υποδομής, ειδικής υπο¬ 
δομής, ειδικότητας και επιλογής. Σε κάθε μάθημα του 
προγράμματος σπουδών κατανέμεται ένας αριθμός 
Διδακτικών Μονάδων. Το τελευταίο εξάμηνο είναι αφι¬ 
ερωμένο στην Πρακτική Άσκηση στο επάγγελμα που 
πραγματοποιείται σε επιχειρήσεις, ερευνητικά ιδρύματα 
και φορείς που δραστηριοποιούνται στον κλάδο των Τε- 




3414 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χνολογιών Πληροφορικής, Πολυμέσων και Επικοινωνιών, 
στην ολοκλήρωση της Πτυχιακής Εργασίας σε θέματα 
της ειδικότητας που έχουν σχέση με τη βελτίωση και 
εξέλιξη της τεχνολογίας. Η εκπόνηση της Πτυχιακής 
Εργασίας εξασφαλίζει την εμβάθυνση του τελειόφοιτου 
του Τμήματος σε ένα επίκαιρο θέμα έρευνας ή σε αντι¬ 
κείμενο εφαρμογής των σπουδών. Η Πρακτική Άσκηση 
είναι καθοδηγούμενη και αξιολογούμενη από μέλος Ε.Π 
του Τμήματος. 

5. Τμήμα Λογιστικής 

Οι σπουδές στο Τμήμα καλύπτουν το ευρύτερο γνω¬ 
στικό αντικείμενο της Λογιστικής Επιστήμης στους 
τομείς: 

- Λογιστική-πρωτογενείς λειτουργίες. 

- Λογιστική-δευτερογενείς λειτουργίες. 

- Φοροτεχνικές μέθοδοι. 

- Ελεγκτική. 

- Οικονομική ανάλυση του περιβάλλοντος των εται¬ 
ρειών. 

Αποστολή του Τμήματος είναι η εκπαίδευση και προ¬ 
αγωγή της τεχνολογίας στο ευρύτερο γνωστικό αντι¬ 
κείμενο της Λογιστικής, δίδοντας στους σπουδαστές 
την απαραίτητη σύγχρονη επιστημονική γνώση για την 
επιτυχή τους σταδιοδρομία είτε στον ακαδημαϊκό είτε 
στον επαγγελματικό στίβο. 

Με την ολοκλήρωση των σπουδών του ο πτυχιούχος 
του Τμήματος αποκτά τις απαραίτητες γνώσεις για να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήματος 
είτε ως ελεύθερος επαγγελματίας είτε ως στέλεχος 
στις επιχειρήσεις του δημοσίου και ιδιωτικού τομέα. 

Το πρόγραμμα σπουδών είναι δομημένο σε δύο αρ¬ 
θρωτούς τομείς μαθημάτων. Ο πρώτος τομέας, του 
ευρύτερου γνωστικού αντικειμένου της Λογιστικής, 
περιλαμβάνει όλους τους κλάδους της υπόψη επιστή¬ 
μης. Ο δεύτερος τομέας, περιλαμβάνει από τα γνωστικά 
αντικείμενα των συναφών επιστημών των οικονομικών, 
ποσοτικών μεθόδων, διοίκησης, νομικών και πληροφο¬ 
ριακών συστημάτων, τα πεδία εκείνα τα οποία, είτε 
είναι απαραίτητα για την κατανόηση του περιβάλλο¬ 
ντος λειτουργίας των επιχειρήσεων, είτε αποτελούν 
συμπληρωματικά ή εναλλακτικά εργαλεία της Λογιστι¬ 
κής για τη λήψη βέλτιστων ορθολογικά αποφάσεων. 
Για τη λήψη του πτυχίου ο σπουδαστής παρακολουθεί 
και εξετάζεται επιτυχώς στα γνωστικά αντικείμενα των 
δύο προαναφερθέντων Τομέων. 

Οι σπουδές περιλαμβάνουν θεωρητική διδασκαλία, 
ασκήσεις πράξεις και εργαστήρια, συμμετοχικά σεμι¬ 
νάρια, μελέτες περιπτώσεων και εκπόνηση εργασιών, 
καθώς και εκπαιδευτικές επισκέψεις σε χώρους άσκησης 
του επαγγέλματος. Το τελευταίο εξάμηνο περιλαμβάνει 
εκπόνηση Πτυχιακής Εργασίας, κατά τη διάρκεια του 
οποίου μπορεί να πραγματοποιείται και η Πρακτική 
Άσκηση. 

Τα μαθήματα διακρίνονται σε υποχρεωτικά για όλους 
τους σπουδαστές του Τμήματος, και κατ’ επιλογήν υπο¬ 
χρεωτικά. Η εκπόνηση της Πτυχιακής Εργασίας εξασφα¬ 
λίζει την εμβάθυνση του τελειόφοιτου του Τμήματος σε 
ένα επίκαιρο θέμα έρευνας ή σε αντικείμενο εφαρμογής 
των σπουδών, σε ένα από τους δύο τομείς του προ¬ 
γράμματος σπουδών. Η Πρακτική Άσκηση είναι καθο¬ 
δηγούμενη και αξιολογούμενη και πραγματοποιείται σε 
επιχειρήσεις, υπηρεσίες, και άλλους συνεργαζόμενους 


φορείς, που σχετίζονται με το γνωστικό αντικείμενο 
του Τμήματος. 

6. Τμήμα Τουριστικών Επιχειρήσεων 

Το περιεχόμενο του προγράμματος σπουδών του Τμή¬ 
ματος, καλύπτει το γνωστικό αντικείμενο της εφαρ¬ 
μογής των Επιστημών της Οργάνωσης και Διοίκησης 
επιχειρήσεων που παρέχουν υπηρεσίες στους τομείς 
του τουρισμού και της φιλοξενίας, με γνώμονα την 
οικονομία, την ανταγωνιστικότητα, τον πολιτισμό, το 
περιβάλλον και την κοινωνική αποδοχή. 

Το Τμήμα έχει ως αποστολή: 

- Να καλλιεργεί και να προαγάγει τη γνώση στα πεδία 
της διοίκησης των επιχειρήσεων τουρισμού και φιλο¬ 
ξενίας. 

- Να παρέχει της σπουδαστές τα απαραίτητα γνωστι¬ 
κά εφόδια που εξασφαλίζουν την άρτια εκπαίδευσή τους 
για επιστημονική και επαγγελματική σταδιοδρομία και 
εξέλιξη προς όφελος της ευρύτερης κοινωνίας. 

- Να διεξαγάγει εφαρμοσμένη έρευνα στα γνωστικά 
του αντικείμενα. 

- Να παρακολουθεί και να αφομοιώνει τις επιστη¬ 
μονικές, οικονομικές και επιχειρηματικές εξελίξεις στο 
εθνικό και διεθνές περιβάλλον. 

- Να συνεργάζεται με εκπαιδευτικά και ερευνητικά 
ιδρύματα της χώρας και του εξωτερικού, καθώς επίσης 
και με άλλους οργανισμούς και παραγωγικούς φορείς 
που εμπλέκονται στον τουρισμό και τη φιλοξενία. 

Οι απόφοιτοι του Τμήματος έχουν όλες τις απαραίτη¬ 
τες Επιστημονικές και Τεχνολογικές γνώσεις και εμπει¬ 
ρίες ώστε να μπορούν να απασχοληθούν ως στελέχη 
του ιδιωτικού και δημοσίου τομέα σε όλους τους τομείς 
του γνωστικού αντικειμένου. 

Η δομή των σπουδών διαρθρώνεται ως εξής: 

Τα πρώτα εξάμηνα είναι ενιαία και αποτελούν τον 
κορμό των σπουδών ενώ τα τελευταία οδηγούν, με 
επιλογές επιλογής υποχρεωτικών μαθημάτων σε δύο 
κατευθύνσεις: 

- Διοίκηση Τουριστικών Επιχειρήσεων-Φιλοξενίας. 

- Διοίκηση Τουριστικών Επιχειρήσεων-Μεταφορών και 
Ταξιδιών. 

Οι σπουδές περιλαμβάνουν περίοδο πρακτικής άσκη¬ 
σης και εκπόνηση πτυχιακής εργασίας. Ειδικότερα το 
πρόγραμμα δομείται ως ακολούθως: 

Κοινά μαθήματα και για τις δύο κατευθύνσεις είναι 
τα γενικής και ειδικής υποδομής και αφορούν στην εκ¬ 
παίδευση του σπουδαστή σε αντικείμενα σχετικά με 
την οικονομία, τη διοίκηση, την τεχνολογία, της ξένες 
γλώσσες, τον τουρισμό και τη φιλοξενία. Στη συνέχεια 
διδάσκονται μαθήματα ειδικότητας της κατεύθυνσης 
που έχει επιλέξει ο σπουδαστής. 

- Για την κατεύθυνση Διοίκηση επιχειρήσεων φιλοξε¬ 
νίας, θεματικές ενότητες που καλύπτουν τις λειτουργί¬ 
ες των ξενοδοχειακών και επισιτιστικών επιχειρήσεων, 
όπως μάνατζμεντ ξενοδοχείων, ξενοδοχειακό μάρκε¬ 
τινγκ, οικονομική διοίκηση ξενοδοχείων, κλπ. 

- Για την ειδικότητα Διοίκηση επιχειρήσεων μεταφο¬ 
ρών και ταξιδιών, θεματικές ενότητες που καλύπτουν τις 
λειτουργίες των εν λόγω επιχειρήσεων, σε αντικείμενα 
που αφορούν μεταφορές και ταξίδια, μάνατζμεντ ταξι¬ 
διωτικών πρακτορείων, Ιουι - ορβΓαΙΟΓε, πακέτα διακοπών, 
τουριστικό μάρκετινγκ, κ.ά. 

Η τελευταία περίοδος σπουδών επικεντρώνεται σε 
προχωρημένα μαθήματα οργάνωσης και στην ανάπτυ- 

ξη διοικητικών δεξιοτήτων. Περιλαμβάνει επιπλέον την 
εκπόνηση Πτυχιακής Εργασίας. Οι σπουδές ολοκληρώ¬ 
νονται με την Πρακτική Ασκηση ανάλογα με την επιλε- 
γείσα κατεύθυνση. 

7. Τμήμα Διοίκησης Επιχειρήσεων 

Το περιεχόμενο σπουδών του Τμήματος καλύπτει το 
γνωστικό αντικείμενο της Διοικητικής Επιστήμης με 
εξειδίκευση εφαρμογής στις επιχειρήσεις, τόσο στον 
ιδιωτικό όσο και στον δημόσιο τομέα. 

Το πρόγραμμα σπουδών του Τμήματος είναι προσα¬ 
νατολισμένο στην εφαρμογή των νέων μεθόδων διοι- 
κήσεως σε επιχειρήσεις και οργανισμούς. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήμα¬ 
τος, είτε ως στέλεχος επιχειρήσεων, οργανισμών και 
υπηρεσιών του ιδιωτικού και δημόσιου τομέα, είτε ως 
αυτοαπασχολούμενος. 

Σε όλα τα εξάμηνα σπουδών, εκτός του τελευταίου, 
οι σπουδές περιλαμβάνουν θεωρητική διδασκαλία, ερ¬ 
γαστηριακές και φροντιστηριακές ασκήσεις, καθώς και 
ασκήσεις πράξεως και εφαρμογές σε πραγματικές ή 
εικονικές καταστάσεις, εκπόνηση μελετών και εκπαι¬ 
δευτικές επισκέψεις σε χώρους παραγωγής αγαθών και 
παροχής υπηρεσιών, εταιρείες μελετών και ιδρύματα 
έρευνας. Έμφαση δίνεται στις περιπτωσιολογικές με¬ 
λέτες και στη συλλογική εργασία. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. 

Ακολουθούν μαθήματα ειδικής υποδομής-κορμού, τα 
οποία αποτελούν την βάση της Διοικητικής Επιστήμης, 
όπως αυτή εφαρμόζεται στις επιχειρήσεις, γενικά. Στα 
προχωρημένα εξάμηνα διδάσκονται τα μαθήματα ει¬ 
δικότητας που συνιστούν τη φύση και τον προορισμό 
του Τ μήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Ασκηση του σπουδαστή στο επάγγελμα 
και την εκπόνηση της Πτυχιακής Εργασίας, η οποία 
εξασφαλίζει την εμβάθυνση του τελειόφοιτου του Τμή¬ 
ματος σε ένα θέμα εφαρμοσμένης έρευνας που έχει 
άμεση σχέση με την ειδικότητα των σπουδών. 

8. Τμήμα Εμπορίας και Διαφήμισης του Παραρτήματος 
Ιεράπετρας 

Οι σπουδές στο Τμήμα καλύπτουν τις εφαρμογές 
Εμπορίας και Διαφήμισης (Μάρκετινγκ) στους ακόλου¬ 
θους τομείς: 

-Ηλεκτρονικό Μάρκετινγκ-Σχεδιασμός, ανάπτυξη και 
ενημέρωση εφαρμογών ηλεκτρονικού εμπορίου, όπως 
ιστοσελίδες (ΙπίοητοΙ) και διαδραστικούς ηλεκτρονικούς 
δίσκους (οό-ΒΟΜε). 

-Τουριστικό Μάρκετινγκ-Εφαρμογή μεθόδων προώθη¬ 
σης και προβολής του τουριστικού προϊόντος και του 
συνόλου των τουριστικών υπηρεσιών στον ιδιωτικό και 
δημόσιο τομέα. 

-Αγροτικό Μάρκετινγκ-Εφαρμογή μεθόδων προώθη¬ 
σης και προβολής για προϊόντα του πρωτογενούς το¬ 
μέα, διασφάλιση ποιότητας και προσανατολισμός στην 
αειφόρο ανάπτυξη. 

Αποστολή του Τμήματος είναι η εκπαίδευση των 


σπουδαστών στο γνωστικό αντικείμενο του μάρκετινγκ 
(εμπορία και διαφήμιση). Ιδιαίτερη έμφαση δίνεται στις 
νέες πρωτοποριακές μεθόδους προβολής και προώθη¬ 
σης προϊόντων και υπηρεσιών με τη χρήση του διαδι¬ 
κτύου και την αξιοποίηση των νέων τεχνολογιών πλη¬ 
ροφορικής, επικοινωνιών και πολυμέσων. Κατ’ αυτόν τον 
τρόπο διασφαλίζεται η αποτελεσματική επιστημονική 
και πρακτική κατάρτιση των φοιτητών, ώστε να μπορούν 
να αντεπεξέλθουν στις προκλήσεις ενός χώρου τόσο 
δυναμικού και εξελισσομένου όσο το Μάρκετινγκ. 

Το πρόγραμμα σπουδών του Τμήματος στοχεύει να 
καταστήσει τους πτυχιούχους ικανούς να ανταποκρί- 
νονται στις απαιτήσεις του τομέα του Μάρκετινγκ, με 
έμφαση στα αντικείμενα του Τμήματος. Αυτό επιτυγ¬ 
χάνεται με την απόκτηση γνώσεων, δεξιοτήτων και 
εμπειριών στο αντικείμενο της Εμπορίας και Διαφήμι¬ 
σης (Μάρκετινγκ). 

Οι σπουδές περιλαμβάνουν θεωρητική διδασκαλία, 
ασκήσεις στο εργαστήριο και ώρες φροντιστηρίου, 
συμμετοχικά σεμινάρια, ημερίδες και συνέδρια, μελέ¬ 
τες περιπτώσεων και εκπόνηση εργασιών, καθώς και 
εκπαιδευτικές επισκέψεις σε χώρους άσκησης του 
επαγγέλματος. 

Για τη λήψη του πτυχίου ο σπουδαστής παρακολουθεί 
επιτυχώς μαθήματα Γενικής Υποδομής, Ειδικής Υπο¬ 
δομής, Ειδικότητας καθώς και Διοίκησης, Οικονομίας, 
Νομοθεσίας και Ανθρωπιστικών Σπουδών. 

Τα μαθήματα διακρίνονται σε υποχρεωτικά για όλους 
τους σπουδαστές του Τ μήματος, κατ’ επιλογήν υποχρε¬ 
ωτικά και προαιρετικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τ μήματος. 

9. Τμήμα Χρηματοοικονομικής και Ασφαλιστικής του 
Παραρτήματος Αγίου Νικολάου 

Το περιεχόμενο σπουδών του Τμήματος καλύπτει το 
γνωστικό αντικείμενο της Χρηματοοικονομικής και της 
Ασφαλιστικής Επιστήμης, με εξειδίκευση εφαρμογής 
τους, στις επιχειρήσεις του ιδιωτικού και δημόσιου το¬ 
μέα, στους ακόλουθους τομείς: 

-Χρηματοοικονομικής Διοίκησης, Τραπεζικής και Χρη¬ 
ματιστηριακών Επενδύσεων. 

-Στελέχωσης Επιχειρήσεων Ασφάλισης-Αναλογιστι- 

κή ς · 

-Χρηματοοικονομικής Λογιστικής και Διοίκησης Επι¬ 
χειρήσεων. 

Το Τμήμα έχει ως αποστολή τη μετάδοση και παρα¬ 
γωγή γνώσεων στην Επιστήμη της Χρηματοοικονομι¬ 
κής Διοίκησης, της Τραπεζικής και της Ασφαλιστικής 
Επιστήμης και την εφαρμογή των νέων τεχνολογιών 
και της Πληροφορικής στα γνωστικά του αντικείμενα, 
μέσω της εκπαίδευσης και της έρευνας, δίδοντας στους 
σπουδαστές άρτια επιστημονική κατάρτιση και τις τε¬ 
χνογνωσίες που απαιτεί η αγορά εργασίας, με στόχο 
την επιτυχή στους επιστημονική και επαγγελματική 

σταδιοδρομία και τη γρήγορη απορρόφησή τους από 
την αγορά εργασίας. 

Το πρόγραμμα σπουδών στοχεύει στο να καταστήσει 
τους πτυχιούχους του ικανούς να ανταποκρίνονται στις 
απαιτήσεις του επαγγέλματος του χρηματοοικονομικού 
και ασφαλιστικού συμβούλου-αναλυτή, με έμφαση στα 
γνωστικά πεδία του Τμήματος. 

Οι σπουδές περιλαμβάνουν θεωρητική διδασκαλία, 
εργαστηριακές και φροντιστηριακές ασκήσεις, και ασκή¬ 
σεις πράξης με πρακτικές εφαρμογές και περιπτωσιολο¬ 
γικές μελέτες. Στο πρόγραμμα σπουδών δίδεται έμφαση 
στο εργαστηριακό μέρος του μαθήματος, με την ευρεία 
χρήση Η/Υ σε μεγάλο αριθμό μαθημάτων. 

Για τη λήψη του πτυχίου, ο σπουδαστής υποχρεού- 
ται να παρακολουθήσει επιτυχώς, μαθήματα Γενικής 
Υποδομής, Ειδικής Υποδομής, Ειδικότητας καθώς και 
μαθήματα Διοίκησης και Οικονομίας, Νομοθεσίας και 
Ανθρωπιστικών Σπουδών. 

Τα μαθήματα διακρίνονται σε υποχρεωτικά, κατ' επι¬ 
λογήν υποχρεωτικά και προαιρετικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε επίκαιρο 
θέμα έρευνας ή σε αντικείμενο εφαρμογής των σπου¬ 
δών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς που ασχολού¬ 
νται με τα γνωστικά αντικείμενα του Τμήματος. 

10. Τμήμα Φυτικής Παραγωγής 

Το περιεχόμενο σπουδών του Τμήματος καλύπτει τις 
ανάγκες σε γνώσεις για την ανάπτυξη της Γεωπονικής 
Επιστήμης και Τεχνολογίας στη Φυτική Παραγωγή με 
έμφαση στην παραγωγή, διαχείριση και πιστοποίηση 
ποιοτικών, ασφαλών και ανταγωνιστικών προϊόντων, με 
σεβασμό στον άνθρωπο και στο περιβάλλον. 

Το Τμήμα έχει ως αποστολή την προαγωγή, την ανά¬ 
πτυξη και μετάδοση των καταλλήλων γνώσεων, στο 
πεδίο της επιστήμης και της τεχνολογίας της πιστοποι¬ 
ημένης φυτικής παραγωγής, τόσο με τη διδασκαλία όσο 
και με την έρευνα, ώστε οι σπουδαστές να αποκτήσουν 
πλήρη επιστημονική και επαγγελματική κατάρτιση στο 
γνωστικό αντικείμενο του Τμήματος. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες εξειδικευμένες 
γνώσεις της Γ εωπονικής Επιστήμης, ώστε να μπορούν 
να δραστηριοποιηθούν επιχειρηματικά ή να προσφέ¬ 
ρουν τις υπηρεσίες τους σε κρατικούς και ιδιωτικούς 
φορείς του γεωργικού τομέα. Το γνωστικό υπόβαθρο 
που αποκτούν οι πτυχιούχοι του Τμήματος, τους πα¬ 
ρέχει τη δυνατότητα να λειτουργούν αυτοδύναμα ή να 
συμμετέχουν σε ανάλογες ομάδες μελέτης, έρευνας, 
ανάπτυξης και εφαρμογής της Τεχνολογίας, πάνω σε 
σύγχρονους και ειδικούς τομείς της Γ εωπονικής Επιστή¬ 
μης παρέχοντας υπηρεσίες τόσο στον ιδιωτικό όσο και 
στο δημόσιο Τομέα. 

Οι σπουδές περιλαμβάνουν θεωρητική διδασκαλία, 
ασκήσεις στο εργαστήριο, στο θερμοκήπιο και στον 
αγρό, συμμετοχικά σεμινάρια, μελέτες περιπτώσεων και 
εκπόνηση εργασιών, καθώς και εκπαιδευτικές επισκέ¬ 
ψεις σε χώρους άσκησης του επαγγέλματος. 


Ειδική βαρύτητα δίδεται στην ανάδειξη των δεξιοτή¬ 
των, στην καλλιέργεια κριτικής σκέψης καθώς και στην 
ανάληψη πρωτοβουλιών για τη βελτίωση των ικανοτή¬ 
των του σπουδαστή, που σχετίζονται με την επίλυση 
προβλημάτων. 

Γ ια τη λήψη του πτυχίου ο σπουδαστής παρακολουθεί 
επιτυχώς μαθήματα Γενικής Υποδομής, Ειδικής Υπο¬ 
δομής, Ειδικότητας καθώς και Διοίκησης, Οικονομίας, 
Νομοθεσίας και Ανθρωπιστικών Σπουδών. 

Τα μαθήματα διακρίνονται σε υποχρεωτικά για όλους 
τους σπουδαστές του Τμήματος, κατ’ επιλογήν υποχρε¬ 
ωτικά και προαιρετικά. 

Το πρόγραμμα σπουδών του Τμήματος διαρθρώνεται 
με κατευθύνσεις, το περιεχόμενο των οποίων εναρμονί¬ 
ζεται, τόσο με το γνωστικό αντικείμενο, όσο και με την 
αποστολή του Τμήματος. Οι σπουδαστές μπορούν να 
ακολουθήσουν μία από τις κατευθύνσεις επιλέγοντας τα 
αντίστοιχα κατ’ επιλογήν υποχρεωτικά μαθήματα. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Άσκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Άσκηση είναι καθοδηγούμενη και αξιολο¬ 
γούμενη, πραγματοποιείται δε σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τμήματος. 

11. Τμήμα Θερμοκηπιακών Καλλιεργειών και Ανθοκο¬ 
μίας 

Οι σπουδές στο Τμήμα καλύπτουν τις εφαρμογές της 
Γεωπονικής Επιστήμης και Τεχνολογίας στους ακόλου¬ 
θους τομείς: 

-Φυτική Παραγωγή με χρήση Νέων Τεχνολογιών, με 
έμφαση στη Λαχανοκομία και την Ανθοκομία, σε δυνα¬ 
μικές υπαίθριες και υπό κάλυψη καλλιέργειες. 

-Εποπτευόμενα και πιστοποιούμενα Καλλιεργητικά 
Συστήματα, όπως Ολοκληρωμένη Διαχείριση Καλλιερ¬ 
γειών και Βιολογική Γεωργία. 

-Διαχείριση Γεωργικών Οικοσυστημάτων και Φυσικού 
Περιβάλλοντος, καθώς Αρχιτεκτονική Τοπίου, με βάση 
την ασφάλεια εργαζομένων και καταναλωτών και την 
προστασία του περιβάλλοντος. 

-Αειφόρος ανάπτυξη αγροτικών περιοχών. 

Το Τμήμα έχει ως αποστολή τη μετάδοση και την πα¬ 
ραγωγή γνώσεων στη Γεωπονική Επιστήμη και τις Νέες 
Τεχνολογίες στα γνωστικά του αντικείμενα, μέσω της 
εκπαίδευσης και της έρευνας, δίδοντας στους σπουδα¬ 
στές άρτια επιστημονική κατάρτιση και τα απαραίτητα 
εφόδια για επιτυχή επιστημονική και επαγγελματική 
σταδιοδρομία. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήματος, 
στον ιδιωτικό και δημόσιο τομέα, είτε ως αυτοαπασχο¬ 
λούμενος. 

Οι σπουδές περιλαμβάνουν θεωρητική διδασκαλία, 
ασκήσεις στο εργαστήριο, στο θερμοκήπιο και στον 
αγρό, συμμετοχικά σεμινάρια, μελέτες περιπτώσεων και 

εκπόνηση εργασιών, καθώς και εκπαιδευτικές επισκέ¬ 
ψεις σε χώρους άσκησης του επαγγέλματος. 

Για τη λήψη του πτυχίου ο σπουδαστής παρακολουθεί 
επιτυχώς μαθήματα Γενικής Υποδομής, Ειδικής Υπο¬ 
δομής, Ειδικότητας καθώς και Διοίκησης, Οικονομίας, 
Νομοθεσίας και Ανθρωπιστικών Σπουδών. 

Τα μαθήματα διακρίνονται σε υποχρεωτικά για όλους 
τους σπουδαστές του Τμήματος, κατ’ επιλογήν υποχρε¬ 
ωτικά και προαιρετικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Ασκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τμήματος. 

12. Τμήμα Κοινωνικής Εργασίας 

Τα βασικά γνωστικά πεδία που καλύπτει το πρόγραμ¬ 
μα σπουδών του Τμήματος στο πλαίσιο του γνωστικού 
αντικειμένου της Κοινωνικής Εργασίας ως εφαρμοσμέ¬ 
νη κοινωνική επιστήμη είναΐ:θεωρία-μεθοδολογία-δε- 
οντολογία Κοινωνικής Εργασίας, Κοινωνική Πολιτική, 
οργάνωση και διοίκηση κοινωνικών υπηρεσιών, κοινω¬ 
νιολογικές και ψυχολογικές θεωρίες για την ανθρώπινη 
ανάπτυξη και συμπεριφορά, μεθοδολογία κοινωνικής 
έρευνας. 

Το Τμήμα έχει ως αποστολή την εκπαίδευση Κοινω¬ 
νικών Λειτουργών υψηλού επιπέδου, παρέχοντας σύγ¬ 
χρονες γνώσεις που θα τους διασφαλίζουν επιτυχή 
επιστημονική και επαγγελματική δραστηριότητα, στο 
πλαίσιο των μεταβαλλόμενων κοινωνικών αναγκών και 
της ραγδαία αναπτυσσόμενης επιστήμης και τεχνο¬ 
λογίας. Παράλληλα αποστολή του Τμήματος είναι η 
προώθηση και διεξαγωγή της έρευνας, συμβάλλοντας 
στην πρόοδο της Κοινωνικής Εργασίας ως εφαρμοσμέ¬ 
νης κοινωνικής επιστήμης, αλλά και στην αναπτυξιακή 
διαδικασία της χώρας. 

Η προσέγγιση της Κοινωνικής Εργασίας είναι ολι- 
στική-εστιάζει στην αλληλεπίδραση ατόμου και κοινω¬ 
νικού περιβάλλοντος-και διεπιστημονική. Στο πλαίσιο 
των παρεμβάσεών της, η προστασία των ανθρώπινων 
δικαιωμάτων και η ενίσχυση της κοινωνικής δικαιοσύνης 
αποτελούν θεμελιώδεις αρχές. 

Το πρόγραμμα σπουδών του Τμήματος στοχεύει στην 
παροχή των απαραίτητων θεωρητικών γνώσεων, δεξιο¬ 
τήτων και εμπειριών εφαρμογής που προϋποθέτει η σύγ¬ 
χρονη άσκηση της επιστήμης της Κοινωνικής Εργασίας. 
Μετά την ολοκλήρωση του προγράμματος σπουδών ο 
πτυχιούχος έχει αποκτήσει τις κατάλληλες γνώσεις και 
δεξιότητες ώστε: (α) Να ασχοληθεί με ένα ευρύτατο 
φάσμα κοινωνικών προβλημάτων, όπως: η φτώχεια, ο 
κοινωνικός αποκλεισμός, η ανεργία, η ψυχική ασθένεια, 
η τοξικοεξάρτηση, η ενδοοικογενειακή βία, η παρα- 
βατικότητα, οι διακρίσεις και ο ρατσισμός κ.α. (β) Να 
εφαρμόσει τη γνώση του σε διαφορετικά πεδία δράσης, 
όπως: φορείς παιδικής προστασίας και προστασίας της 
οικογένειας, υπηρεσίες υγείας, σχολεία, χώρους εργα¬ 
σίας, δευτεροβάθμια εκπαίδευση, φορείς κατάρτισης, 
φορείς της κοινότητας κλπ. (γ) Να παρέχει υπηρεσίες 


σε διάφορες ομάδες εξυπηρετούμενων όπως: τα παιδιά, 
τους γονείς, τους ηλικιωμένους, τους ανάπηρους, τους 
εξαρτημένους από ουσίες, τους φυλακισμένους, τους 
μετανάστες κ.α. 

Το πρόγραμμα σπουδών περιλαμβάνει τη διδασκα¬ 
λία μαθημάτων, την άσκηση στο επάγγελμα και την 
εκπόνηση πτυχιακής εργασίας. Στο τελευταίο έτος οι 
σπουδαστές επιλέγουν μια από τις δύο κατευθύνσεις 
σπουδών: 1. Φροντίδα για το άτομο και την οικογένεια. 
2. Τοπική κοινοτική ανάπτυξη. 

Τα μαθήματα κατανέμονται σε 4 κατηγορίες: Μαθήμα¬ 
τα ειδικότητας, μαθήματα ειδικής υποδομής, μαθήματα 
γενικής υποδομής και μαθήματα γενικής παιδείας, ένας 
μικρός αριθμός από τα οποία διδάσκεται στην Αγγλική 
γλώσσα. 

Επίσης χωρίζονται σε υποχρεωτικά που παρακολου- 
θούνται από το σύνολο των φοιτητών, και σε κατ' επιλο¬ 
γή υποχρεωτικά που παρακολουθούνται ανάλογα με την 
επιλεγείσα κατεύθυνση σπουδών, και σε προαιρετικά. 
Η διδασκαλία των μαθημάτων διακρίνεται σε: Θεωρη¬ 
τική διδασκαλία, ήτοι διαλέξεις και ασκήσεις πράξης, 
εργαστήρια και σεμινάρια. Σε κάθε μάθημα του προ¬ 
γράμματος σπουδών, αλλά και στην Πτυχιακή Εργασία 
και στην Πρακτική Ασκηση, κατανέμεται ένας αριθμός 
διδακτικών μονάδων με βάση τον φόρτο εργασίας που 
τους αναλογεί. 

Η Πρακτική Άσκηση πραγματοποιείται στο τελευταίο 
εξάμηνο των σπουδών σε συνεργαζόμενους φορείς που 
σχετίζονται με το γνωστικό αντικείμενο του Τμήματος 
και είναι εποπτευόμενη και αξιολογούμενη. 

Η εκπόνηση Πτυχιακής Εργασίας πραγματοποιείται 
στο τελευταίο εξάμηνο σπουδών και είναι υποχρεωτική 
για κάθε σπουδαστή. Οι εκπαιδευτικοί στόχοι της εκ¬ 
πόνησης Πτυχιακών Εργασιών είναι: η εκπαίδευση του 
σπουδαστή στο γνωστικό αντικείμενο που διεξάγει την 
έρευνα και η εκπαίδευσή του στην ερευνητική σκέψη 
και μεθοδολογία. 

13. Τμήμα Νοσηλευτικής 

Το περιεχόμενο σπουδών του Τμήματος καλύπτει το 
γνωστικό αντικείμενο της Νοσηλευτικής Επιστήμης, που 
απευθύνεται στον άνθρωπο, την οικογένεια και το κοι¬ 
νωνικό σύνολο και έχει ως στόχο (α) την προαγωγή και 
διατήρηση της υγείας, (β) την πρόληψη της νόσου,(γ) 
τη θεραπεία της ασθένειας και (δ) την αποκατάσταση 
της υγείας. 

Αποστολή του Τμήματος είναι η παροχή υψηλού επιπέ¬ 
δου εκπαίδευσης με στόχο την προετοιμασία νοσηλευ¬ 
τών που θα καλύπτουν όλο το φάσμα της νοσηλευτικής 
και θα παρέχουν εξατομικευμένη φροντίδα διαθέτοντας: 
(α) ευρύ πεδίο επιστημονικών γνώσεων προσαρμοσμέ¬ 
νων στα εκάστοτε νέα δεδομένα, (β) εμπειρία εφαρμο¬ 
γής της αποκτηθείσας αυτής γνώσης σε πραγματικές 
συνθήκες, (γ) ικανότητα σχεδιασμού και υλο-ποίησης 
ερευνητικών προγραμμάτων και αξιοποίηση των επι¬ 
στημονικών συμπε-ρασμάτων στην κλινική πράξη, και 
(δ) ικανότητα διάχυσης της γνώσης στο ευρύ κοινό, σε 
ατομικό και συλλογικό επίπεδο. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες, ώστε να μπο¬ 
ρεί να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος, στον 
ιδιωτικό και στο δημόσιο τομέα. 

Οι σπουδές του Τμήματος περιλαμβάνουν θεωρητική 
διδασκαλία, ασκήσεις πράξης, εργαστηριακές ασκήσεις, 
σεμινάρια και επισκέψεις σε οργανισμούς παροχής υπη¬ 
ρεσιών υγείας. Ειδική βαρύτητα δίνεται στην ανάπτυξη 
των προσωπικών ικανοτήτων του σπουδαστή, περιλαμ- 
βανομένης της ανάπτυξης πρωτοβουλιών, της κριτι-κής 
σκέψης και της ικανότητας επίλυσης προβλημάτων. 

Για τη λήψη του πτυχίου ο σπουδαστής παρακολουθεί 
επιτυχώς πρόγραμμα σπουδών που περιλαμβάνει μα¬ 
θήματα: (α) Γ ενικής υποδομής, (β) Ειδικής Υποδομής, (γ) 
Ειδικότητας, και (δ) Διοίκησης, Οικονομίας, Νομοθεσίας 
και Ανθρωπιστικών Σπουδών. 

Τα μαθήματα διακρίνονται σε υποχρεωτικά για όλους 
τους σπουδαστές του Τμήματος και κατ’ επιλογήν υπο¬ 
χρεωτικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Ασκηση . 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα εφαρμοσμένης έρευνας ή σε αντικείμενο που 
έχει άμεση σχέση με την ειδικότητα των σπουδών. 

Η Πρακτική Ασκηση πραγματοποιείται σε οργανι¬ 
σμούς, υπηρεσίες και άλλους συνεργαζόμενους φο¬ 
ρείς που σχετίζονται με το γνωστικό αντικείμενο των 
σπουδών, υπό τη συνεχή επίβλεψη και καθοδήγηση των 
συνεργατών του Τμήματος. 

14. Τμήμα Μουσικής Τεχνολογίας και Ακουστικής του 
Παραρτήματος Ρεθύμνου 

Η αποστολή του Τμήματος είναι: 

- Η εκπαίδευση των σπουδαστών με σύγχρονα εποπτι¬ 
κά και επιστημονικά μέσα στο γνωστικό αντικείμενο του 
προγράμματος σπουδών ώστε να είναι ανταγωνιστικοί 
σε εθνικό και διεθνές περιβάλλον. 

- Η εκπόνηση υψηλού επιπέδου πρωτοποριακής έρευ¬ 
νας στους ευρύτερους τομείς της μουσικής τεχνολογίας 
και ακουστικής. 

- Η σύνδεση της παρεχόμενης επιστημονικής και τε¬ 
χνολογικής γνώσης με την κοινωνία μέσω υπηρεσιών 
και προϊόντων. 

- Η ανάπτυξη δεσμών προπτυχιακής και μεταπτυχι¬ 
ακής εκπαίδευσης και έρευνας με τριτοβάθμια εκπαι¬ 
δευτικά και ερευνητικά ιδρύματα της Ελλάδας και του 
εξωτερικού. 

- Η διασύνδεση των αποφοίτων με την αγορά εργα¬ 
σίας. 

- Η ανάπτυξη προγραμμάτων δια βίου εκπαίδευσης 
και επαγγελματικής κατάρτισης. 

Το αντικείμενο σπουδών του Τμήματος Μουσικής Τε¬ 
χνολογίας και Ακουστικής είναι: 

-Η εφαρμογή της σύγχρονης τεχνολογίας στην κα¬ 
ταγραφή, ανάλυση, σύνθεση, παραγωγή και διαχείριση 
του ήχου και της μουσικής πληροφορίας. 

- Η επιστήμη και τεχνολογία της ακουστικής. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες, ώστε να μπο¬ 
ρεί να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος, στον 
ιδιωτικό και στο δημόσιο τομέα. 

Τα πρώτα εξάμηνα των σπουδών περιλαμβάνουν μα¬ 
θήματα γενικής υποδομής σε θέματα μουσικής, φυσικής 
και μαθηματικών, ηλεκτρονικής τεχνολογίας και πλη¬ 

ροφορικής. Τα επόμενα εξάμηνα περιλαμβάνουν μαθή¬ 
ματα εξειδίκευσης, καθώς και σεμινάρια που αφορούν 
σε ειδικά θέματα του αντικειμένου του Τμήματος. Το 
πρόγραμμα περιλαμβάνει και μαθήματα από τον κλάδο 
Διοίκησης, Οικονομίας-Νομοθεσίας και Ανθρωπιστικών 
Επιστημών (Δ.Ο.Ν.Α) που έχουν σχέση με το αντικείμενο 
της εκπαίδευσης. Το τελευταίο εξάμηνο περιλαμβάνει 
την εκπόνηση Πτυχιακής Εργασίας και Πρακτικής Ασκη¬ 
σης στο επάγγελμα. Η Πτυχιακή Εργασία εκπονείται 
ατομικά ή ομαδικά, και πρέπει να αποτελεί δημιουργική 
σύνθεση των γνωστικών αντικειμένων του Τμήματος. 

15. Τμήμα Ηλεκτρονικής του Παραρτήματος Χανιών 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της Ηλεκτρονικής και την εφαρ¬ 
μογή της στους τομείς των βιομηχανικών αυτοματι¬ 
σμών, των τηλεπικοινωνιών, της πληροφορικής και των 
υπηρεσιών. 

Το Τμήμα έχει θέσει ως στόχους της εκπαιδευτικής 
αποστολής του: 

- Να παρέχει στους σπουδαστές του ολοκληρωμένο 
υπόβαθρο επιστημονικών και τεχνολογικών θεμελιωδών 
γνώσεων καθώς και γνώσεων αιχμής, με έκθεσή τους 
σε τεχνικές ανάλυσης και ανάπτυξης και ενδελεχή πει¬ 
ραματισμό. 

- Να προσφέρει δυνατότητες επιστημονικής και τε¬ 
χνολογικής εξειδίκευσης στις κατευθύνσεις που ανα¬ 
πτύσσει (των τηλεπικοινωνιών και αυτοματισμών και 
πληροφορικής αντίστοιχα). 

- Να εφοδιάζει τους σπουδαστές του με ικανότητες 
συνθετικής σκέψης, σχεδίασης, ανάπτυξης και επίλυσης 
προβλημάτων ηλεκτρονικής. 

- Να τους καλλιεργεί επαγγελματικού επιπέδου δε¬ 
ξιότητες επικοινωνίας, συνεργασίας συμπεριφοράς και 
ηθικής. 

- Να ενθαρρύνει τους σπουδαστές του να αναπτύσ¬ 
σουν ορθές νοοτροπίες μελέτης, πληροφόρησης και 
κατανόησης, οργάνωσης και αξιοποίησης χρόνου, υπο¬ 
δομών και ικανοτήτων, αυτοεκπαίδευσης και αυτοεξέλι¬ 
ξης παρέχοντάς τους ευκαιρίες συμμετοχής σε έρευνα 
και γενικά να εξασφαλίζει στους σπουδαστές του τα 
απαραίτητα εφόδια (γνώσεις, ικανότητες, δεξιότητες 
κλπ) για επιτυχή επιστημονική και επαγγελματική στα¬ 
διοδρομία σε ανταγωνιστικούς και διαρκώς εξελισσό¬ 
μενους επιστημονικούς και τεχνολογικούς τομείς στον 
εθνικό και διεθνή στίβο. 

Οι σπουδές διαρθρώνονται σε χρονικές αυτοτελείς 
ενότητες που την τρέχουσα περίοδο συνιστούν τα 
ακαδημαϊκά εξάμηνα. Τα μαθήματα διακρίνονται σε 
Μαθήματα Βασικής Υποδομής, Μαθήματα Διοίκησης, 
Οικονομίας, Νομοθεσίας και Ανθρωπιστικών Σπουδών, 
Μαθήματα Ειδικής Υποδομής και Μαθήματα Ειδικότητας 
τα οποία ενσωματώνουν και Υποχρεωτικά Μαθήματα 
Επιλογής. Τα Μαθήματα Ειδικότητας συνδυάζονται με 
τα Υποχρεωτικά Μαθήματα Επιλογής και συνιστούν τις 
Κατευθύνσεις Σπουδών: (1) των Τηλεπικοινωνιών και (2) 
των Αυτοματισμών και της Πληροφορικής. Τα Μαθήματα 
Βασικής Υποδομής και τα Μαθήματα Διοίκησης, Οικο¬ 
νομίας, Νομοθεσίας και Ανθρωπιστικών Σπουδών κατα- 
νέμονται κυρίως στα πρώτα εξάμηνα σπουδών και ακο¬ 
λουθούν σε ανώτερα εξάμηνα από τα Μαθήματα Ειδικής 
Υποδομής και τα Υποχρεωτικά Μαθήματα Επιλογής. Τα 
υποχρεωτικά μαθήματα εμπλουτίζονται με ευάριθμα 
και εναλλασσόμενα προαιρετικά μαθήματα που παρέ- 

χουν εξειδικευμένες γνώσεις αιχμής. Τα μαθήματα του 
εμπεδώνονται με ασκήσεις πράξης που περιλαμβάνουν 
φροντιστηριακές ασκήσεις, μελέτες περιπτώσεων (οαεο 
εΐυάίσε), ατομικές και ομαδικές εργασίες, ανάπτυξη και 
παρουσίαση ειδικών θεμάτων, βιβλιογραφικές επισκοπή¬ 
σεις κλπ. Περαιτέρω επιδιώκεται, η δομή των σπουδών 
να πλαισιώνεται από σεμινάρια και διαλέξεις σε θέματα 
αιχμής του γνωστικού αντικειμένου του Τμήματος τόσο 
από το επιστημονικό προσωπικό του Τμήματος όσο και 
από προσκεκλημένους ή/και επισκέπτες διακεκριμένους 
επιστήμονες της Ελλάδας και του εξωτερικού. Επιστέ¬ 
γασμα της δομής των σπουδών συνιστούν στα τελευ¬ 
ταία εξάμηνα η εκπόνηση της Πτυχιακής Εργασίας και η 
καθοδηγούμενη και αξιολογούμενη Πρακτική Άσκηση. 

16. Τμήμα Φυσικών Πόρων και Περιβάλλοντος του Πα¬ 
ραρτήματος Χανίων 

Οι σπουδές στο Τμήμα καλύπτουν τους τομείς που 
σχετίζονται με την κατανόηση και την τεχνολογική 
παρέμβαση σε συστήματα εντοπισμού και διαχείρισης 
των Φυσικών Πόρων.Έμφαση δίνεται στους τομείςπης 
τεχνολογίας και της διαχείρισης των Ανανεώσιμων 
Ενεργειακών Πόρων, του Γεωπεριβάλλοντος και των 
Υδατικών Πόρων και την χρήση της Περιβαλλοντικής τε¬ 
χνολογίας σε προβλήματα ρύπανσης περιβάλλοντος. 

Το Τμήμα έχει ως αποστολή την μετάδοση και την 
παραγωγή γνώσης στις επιστήμες που αφορούν στους 
Φυσικούς Πόρους και το Περιβάλλον, στα γνωστικά αντι¬ 
κείμενα της Περιβαλλοντικής Τεχνολογίας, των Ανανεώ¬ 
σιμων Ενεργειακών Πόρων και των Υδατικών Πόρων και 
του Γεωπεριβάλλοντος. Αυτό γίνεται μέσω της εκπαί¬ 
δευσης και της έρευνας, δίνοντας στους σπουδαστές 
τα απαραίτητα εφόδια για επιτυχημένη επαγγελματική 
και επιστημονική σταδιοδρομία. 

Οι απόφοιτοι του Τμήματος θα έχουν όλες τις απα¬ 
ραίτητες Επιστημονικές και Τεχνολογικές γνώσεις και 
εμπειρίες εφαρμογής ώστε να μπορούν να απασχολη¬ 
θούν στον ιδιωτικό και δημόσιο τομέα σε όλους τους 
τομείς του γνωστικού αντικειμένου του Τμήματος. 

Οι σπουδές στο Τμήμα είναι διαρθρωμένες σε εξάμη¬ 
να. Σε όλα τα εξάμηνα, πλην του τελευταίου, οι σπουδές 
περιλαμβάνουν θεωρητική διδασκαλία, εργαστηριακές 
ασκήσεις, ασκήσεις πεδίου, σεμινάρια και εκπαιδευ¬ 
τικές επισκέψεις. Ιδιαίτερη έμφαση δίνεται σε εκπαι¬ 
δευτικές επισκέψεις σε φωτοβολταϊκά-αιολικά πάρκα, 
σε εργαστήρια μετεωρολογικών, περιβαλλοντικών και 
γεωτεχνολογικών μετρήσεων, σε εγκαταστάσεις βιο¬ 
λογικών καθαρισμών και σύγχρονα αυτοματοποιημένα 
θερμοκήπια. 

Τα πρώτα εξάμηνα περιλαμβάνουν κυρίως Μαθήμα¬ 
τα Γ ενικής Υποδομής και Μαθήματα Ειδικής υποδομής. 
Τα επόμενα εξάμηνα περιλαμβάνουν κυρίως Μαθήματα 
Ειδικής Υποδομής και Μαθήματα Ειδικότητας. Σε όλη 
τη διάρκεια των σπουδών διδάσκονται παράλληλα και 
μαθήματα Διοίκησης, Οικονομίας, Νομοθεσίας και Αν¬ 
θρωπιστικών επιστημών. Εκτός των προαναφερομένων 
ομάδων μαθημάτων, οι σπουδαστές μπορούν να επιλέ- 
ξουν προαιρετικά μαθήματα από μια σειρά προσφερο- 
μένων μαθημάτων, ή από υποχρεωτικά ή επιλογής υπο¬ 
χρεωτικά μαθήματα άλλων Τμημάτων του Ιδρύματος. Η 
γνώση της ξένης γλώσσας είναι υποχρεωτική για τους 
σπουδαστές και καλύπτεται από μαθήματα βασικών 
γνώσεων ορολογίας. 

Στο τελευταίο εξάμηνο σπουδών ανατίθεται στους 


σπουδαστές η Πτυχιακή Εργασία, που είναι συνθετική 
εργασία σε θέμα εφαρμοσμένης έρευνας ή εφαρμογής 
σε αντικείμενο που έχει σχέση με την ειδικότητα των 
σπουδών του Τμήματος. Στο τελευταίο εξάμηνο επί¬ 
σης πραγματοποιείται η Πρακτική Ασκηση σε χώρους 
εφαρμογής στην Ελλάδα ή στο εξωτερικό. 

17. Τμήμα Διατροφής και Διαιτολογίας του Παραρτή¬ 
ματος Σητείας 

Οι σπουδές στο Τμήμα καλύπτουν τις εφαρμογές της 
Διατροφής-Διαιτολογίας, με έμφαση τη διατήρηση και 
βελτίωση της ανθρώπινης υγείας μέσω της επίδρα¬ 
σης της δίαιτας και της σύστασης των τροφίμων. Ως 
άνθρωπος νοείται το άτομο, αλλά και οι ανθρώπινες 
πληθυσμιακές ομάδες. Οι σπουδές εστιάζονται στους 
ακόλουθους τομείς: 

-Στην κάλυψη των θρεπτικών αναγκών του ανθρώπου, 
σε όλα τα στάδια της ζωής (βρεφική, παιδική, εφηβική, 
νεανική, μέση, τρίτη ηλικία) και στις ιδιαίτερες ανά¬ 
γκες του (εγκυμοσύνη, θηλασμός, άθληση, στράτευση 
κ.λπ.). 

-Στην προφύλαξη της υγείας του ανθρώπου από τις 
νόσους της φθοράς. 

-Στην αποκατάσταση της υγείας του ανθρώπου μέσω 
της διαιτητικής υποστήριξης και θεραπείας των ασθε¬ 
νών. 

Το Τμήμα έχει ως αποστολή τη μετάδοση και πα¬ 
ραγωγή εφαρμοσμένων γνώσεων στην Διατροφή και 
Διαιτολόγια του ανθρώπου, μέσω εκπαίδευσης και έρευ¬ 
νας, δίνοντας στους σπουδαστές άρτια επιστημονική 
κατάρτιση και τα εφόδια για επιτυχή επιστημονική και 
επαγγελματική σταδιοδρομία. 

Το πρόγραμμα σπουδών στοχεύει να καταστήσει 
τους πτυχιούχους ικανούς να δραστηριοποιηθούν σε 
θέσεις εργασίας που έχουν αντικείμενα σχετικά με τις 
σύγχρονες διατροφικές-διαιτολογικές απαιτήσεις. Αυτό 
επιτυγχάνεται με την απόκτηση γνώσεων, δεξιοτήτων 
και εμπειριών στους παρακάτω τομείς: 

-Εξέταση της θρεπτικής αξίας των τροφίμων, σχεδι- 
ασμός και παραγωγή τροφίμων και ειδικών σκευασμά¬ 
των σίτισης για ειδικές κατηγορίες πληθυσμού (παιδιά, 
αθλητές, ασθενείς κλπ.). 

-Κατάρτιση διατροφικής ετικέτας τροφίμων και σχε- 
διασμός νέων προϊόντων διατροφής. 

-Κατάρτιση γενικών και ειδικών διαιτολογίων και επί¬ 
βλεψη της εφαρμογής τους, σε ατομικό και ομαδικό 
επίπεδο, μέσω εκτίμησης της θρεπτικής κατάστασης 
και μετατροπής θεωρητικών εννοιών και αρχών σε πρα¬ 
κτικές διατροφικές οδηγίες και δίαιτες. 

-Σχεδιασμός, προγραμματισμός, επίβλεψη και υπο¬ 
στήριξη της εκτέλεσης προγραμμάτων διατροφής του 
υγιούς ή ασθενούντος πληθυσμού, σε χώρους μαζικής 
παραγωγής γευμάτων. 

-Σχεδιασμός και εφαρμογή διατροφικής πολιτικής και 
διατροφικών παρεμβάσεων. 

-Σχεδιασμός και εφαρμογή προγραμμάτων έρευνας 
στον τομέα της Διατροφής-Διαιτολογίας. 

-Παροχή εκπαίδευσης επί θεμάτων Διατροφής-Διαιτο- 
λογίας, σε άτομα και ομάδες, με έμφαση στις επιλογές 
τροφίμων, δίαιτας και συνηθειών που προάγουν την 
υγεία. 

Οι σπουδές περιλαμβάνουν θεωρητική διδασκαλία, 
ασκήσεις πράξεις, ασκήσεις στο εργαστήριο, ασκήσεις 
σε νοσοκομεία και διαγνωστικά κέντρα, ασκήσεις σε 

χώρους μαζικής εστίασης και παραγωγής τροφίμων, 
ασκήσεις σε χώρους άθλησης, συμμετοχικά σεμινάρια, 
μελέτες περιπτώσεων και εκπόνηση εργασιών, καθώς 
και εκπαιδευτικές επισκέψεις σε χώρους άσκησης του 
επαγγέλματος. 

Για τη λήψη του πτυχίου ο σπουδαστής παρακολουθεί 
επιτυχώς μαθήματα γενικής υποδομής, ειδικής υποδο¬ 
μής, ειδικότητας καθώς και διοίκησης, οικονομίας, νο¬ 
μοθεσίας και ανθρωπιστικών σπουδών. Τα μαθήματα 
διακρίνονται σε υποχρεωτικά για όλους τους σπου¬ 
δαστές του Τμήματος, κατ’ επιλογήν υποχρεωτικά και 
προαιρετικά. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Ασκηση. Η εκπόνηση 
της Πτυχιακής Εργασίας εξασφαλίζει την εμβάθυνση 
του τελειόφοιτου του Τμήματος σε ένα επίκαιρο θέμα 
έρευνας, ή σε αντικείμενο εφαρμογής των σπουδών. Η 
Πρακτική Ασκηση είναι καθοδηγούμενη και αξιολογού¬ 
μενη και πραγματοποιείται σε νοσοκομεία, επιχειρήσεις, 
υπηρεσίες, και άλλους συνεργαζόμενους φορείς, που 
σχετίζονται με τη Διατροφή-Διαιτολογία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 480 (2) 

Συγκρότηση Επιτροπής Ελέγχου μονάδων παραγωγής 
ετοίμου σκυροδέματος (σύμφωνα με τις διατάξεις 
του Κ.Τ.Σ. - 97) και χαλύβων οπλισμού σκυηροδέμα- 
τος (σύμφωνα με τις διατάξεις του Κ.Τ.Χ. - 00). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη : 

1. Το άρθρο 21 του ν. 1418/1984: «Δημόσια έργα και 
ρυθμίσεις συναφών θεμάτων» (ΦΕΚ23/Α/29.2.1984), όπως 
τροποποιήθηκε με το ν.2229/1994: «Τροποποίηση και 
συμπλήρωση του ν. 1418/1984 και άλλες διατάξεις» (ΦΕΚ 
138/Α/31.8.1994) 

2. Την υπ’ αριθμ. Δ14/43309/5.3.2001 (ΦΕΚ 332/Β/28.3.2001), 
Απόφαση του Υπουργού ΥΠ.ΠΕ.ΧΩ.Δ.Ε.: «Εγκριση Κανο¬ 
νισμού διενέργειας ελέγχου ποιότητας υλικών και έρ¬ 
γων» (όπως διορθώθηκε με το ΦΕΚ 724/Β/12.6.2001 και 
τροποποιήθηκε με το ΦΕΚ793/Β/22.6.2001). 

3. Το π.δ. 121/28.5.2001 (ΦΕΚ 112/Α/6.6.2001): «Επιβολή 
προστίμου για παράβαση διατάξεων του άρθρου 21 του 
ν. 1418/1984». 

4. Τον Κανονισμό Τεχνολογίας Σκυροδέματος (ΦΕΚ 
315/Β/17.4.1997 και ΦΕΚ 479/Β/11.6.1997), όπως τροποποι¬ 
ήθηκε με το ΦΕΚ 537/Β/1.5.2002. 

5. Τον Κανονισμό Τεχνολογίας Χαλύβων (ΚΤΧ-00) (ΦΕΚ 
381/Β/24.3.2000). 

6. Τις διατάξεις του ν. 2503/1997 (ΦΕΚ 107/Α/30.5.1997): 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις. 

7. Ότι με την παρούσα, δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 


1. Συστήνουμε επιτροπή από του παρακάτω υπαλ¬ 
λήλους: 

α) Νικόλαο Βερετάνο Χημ. Μηχανικό με Α1 βαθμό 
β) Αικατερίνη Αβραμιώτη Χημ. Μηχανικό με Α1 βαθμό 
γ) Μερόπη Μαντέλη Μετ. Μηχανικό με Α1 βαθμό 
Με αναπληρωτές τους: 
α) Κάκκο Ιωάννη Χημικό με Α' βαθμό 
β) Ιουλία Μπελεγρίδη Χημ. Μηχανικό με Β1 βαθμό 
για την διενέργεια ελέγχων για διαπίστωση τυχόν πα¬ 
ραβάσεων του Κανονισμού Τεχνολογίας Σκυροδέματος 
και του Κανονισμού Τεχνολογίας Χαλύβων Οπλισμού 
Σκυροδέματος. 

Οι έλεγχοι διενεργούνται στις μονάδες παραγωγής 
ετοίμου σκυροδέματος (εργοταξιακού και εργοστασια¬ 
κού) για το σκυρόδεμα και στις αποθήκες των παραγω¬ 
γών, των εισαγωγέων, των κάθε είδους προμηθευτών, 
καθώς επίσης και στις εγκαταστάσεις διάθεσης και 
διαμόρφωσης για τον χάλυβα. 

2. Η επιτροπή μετά από κάθε έλεγχο θα συντάσσει έκ¬ 
θεση, την οποία θα υποβάλλει στον Διευθυντή Δημοσίων 
Έργων για θεώρηση και στη συνέχεια θα ακολουθείται 
η διαδικασία που περιγράφεται στην Δ14/43309/5.3.2001 
Απόφαση ΥΠ.ΠΕ.ΧΩ.Δ.Ε. και στο Π.Δ. 121/2001. 

3. Η απόφαση αυτή ισχύει από της δημοσιεύσεώς της 
μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Φεβρουάριου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 9142/608 (3) 

Καθιέρωση υπερωριακής εργασίας κατά το έτος 2006 
για το προσωπικό του Γ ραφείου Πολιτικής Προστα¬ 
σίας του Ν.Δ. Ξάνθης ως προσωπικό επιφυλακής σε 
καταστάσεις εκτάκτων αναγκών. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη : 

1. Το π.δ. 30/1996 «Περί κώδικα Νομαρχιακής Αυτοδι¬ 
οίκησης». 

2. Το άρθρο 16 του ν. 3205/2003 με το οποίο ρυθμίσθη- 
κε σε νέες βάσεις το θέμα της απασχόλησης πέραν του 
υποχρεωτικού ωραρίου, του προσωπικού του Δημοσίου 
ΝΠΔΔ και ΟΤΑ. 

3. Την παράγραφο 7 του άρθρου 25 του ν. 2738/1999 
που ορίζει ότι αρμόδιος για την έκδοση της απόφασης 
έγκρισης υπερωριακής απασχόλησης καθώς και απα¬ 
σχόλησης κατά τις Κυριακές και εξαιρέσιμες ημέρες ή 
τις νυκτερινές ώρες για τους υπαλλήλους των Νομαρ¬ 
χιακών Αυτοδιοικήσεων είναι ο οικείος Νομάρχης. 

4. Το υπ’ αριθμ. Φ.061/8520/83/20.2.2006 έγγραφο του 
Γ ραφείου Πολιτικής Προστασίας σχετικά με την καθιέ¬ 
ρωση Υπερωριακής εργασίας στο προσωπικό του Γ ρα¬ 
φείου Πολιτικής Προστασίας λόγω της απασχόλησης 
του ως προσωπικό ασφαλείας εκτός ωραρίου εργασίας 
για την αντιμετώπιση εκτάκτων αναγκών. 

5. Την υπ’ αριθμ. 9144/610/21.2.2006 βεβαίωση της Δ/ 
νσης Οικονομικών Υπηρεσιών με την οποία βεβαιούται 
η ύπαρξη πίστωσης στο προϋπολογισμό έτους 2006 
ποσού 2.200 ευρώ για την αντιμετώπιση της υπερωρι- 

ακής απασχόλησης του προσωπικού ασφαλείας λόγω 
εκτάκτων αναγκών (θεομηνίας), αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή σε 4 υπαλλήλους του Γραφείου Πολι¬ 
τικής Προστασίας ως προσωπικό ασφαλείας για την 
αντιμετώπιση θεομηνιών α) 300 ώρες για υπερωριακή 
εργασία και β) 50 ώρες για εργασία για Κυριακές και 
εξαιρέσιμες ημέρες. 

Η ανωτέρω υπερωριακή απασχόληση αφορά το 
έτος 2006 και θα πρέπει να έχει παρασχεθεί μέχρι 
31.12.2006. 

Το ύψος της προκαλούμενης δαπάνης ανέρχεται στο 
ποσό των 2.200 ευρώ και θα βαρύνει τον ειδικό φορέα 
072 «Δ/νση Διοικητικών Υπηρεσιών». 

Η ισχύς της απόφασης αυτής αρχίζει ένα μήνα πριν 
την δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 21 Φεβρουάριου 2006 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

-♦- 

Αριθμ. 9098/606 (4) 

Καθιέρωση υπερωριακής εργασίας κατά το α' εξάμηνο 
του έτους 2006 για το προσωπικό της Δ/νσης Κτη¬ 
νιατρικής του Ν.Δ. Ξάνθης στα πλαίσια της αντιμε¬ 
τώπισης της γρίππης των πτηνών. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη : 

1. Το π.δ. 30/1996 «Περί κώδικα Νομαρχιακής Αυτοδι¬ 
οίκησης». 

2. Το άρθρο 16 του ν. 3205/2003 με το οποίο ρυθμίσθη- 
κε σε νέες βάσεις το θέμα της απασχόλησης πέραν του 
υποχρεωτικού ωραρίου, του προσωπικού του Δημοσίου 
ΝΠΔΔ και ΟΤΑ. 

3. Την παράγραφο 7 του άρθρου 25 του ν. 2738/1999 
που ορίζει ότι αρμόδιος για την έκδοση της απόφασης 
έγκρισης υπερωριακής απασχόλησης καθώς και απα¬ 
σχόλησης κατά τις Κυριακές και εξαιρέσιμες ημέρες ή 
τις νυκτερινές ώρες για τους υπαλλήλους των Νομαρ¬ 
χιακών Αυτοδιοικήσεων είναι ο οικείος Νομάρχης. 

4. Το υπ’ αριθμ. 7938/505/15.1.2006 έγγραφο της Δ/νσης 
Κτηνιατρικής σχετικά με την καθιέρωση υπερωριακής 
εργασίας στο προσωπικό της λόγω της απασχόλησης 
του τα απογεύματα και τις εξαιρέσιμες ημέρες για εκτέ¬ 
λεση του προγράμματος της γρίππης των πτηνών. 

5. Την υπ’ αριθμ. 290004/2/3981/25.1.2006 απόφαση του 
Υπουργείου Οικονομίας & Οικονομικών για την επιχο¬ 
ρήγηση της Δ/νσης Κτηνιατρικής Ν.Δ. Ξάνθης με το 
ποσό των 10.800 ευρώ για την κάλυψη της δαπάνης 
υπερωριακής αποζημίωσης στο πλαίσιο αντιμετώπισης 
της γρίππης των πτηνών. 

6. Την υπ’ αριθμ. 8984/590/3.2.2006 βεβαίωση της Δ/ 
νσης Οικονομικών Υπηρεσιών με την οποία βεβαιούται 
η ύπαρξη πίστωσης στο προϋπολογισμό έτους 2006 
ποσού 10.800 ευρώ για την αντιμετώπιση της υπερωρι- 
ακής απασχόλησης του προσωπικού της Δ/νσης Κτηνι¬ 
ατρικής για την αντιμετώπιση της γρίππης των πτηνών, 
αποφασίζουμε: 

Εγκρίνουμε την καθιέρωση υπερωριακής απασχόλη¬ 


σης με αμοιβή σε 25 υπαλλήλους της Δ/νσης Κτηνια¬ 
τρικής του Ν.Δ. Ξάνθης στα πλαίσια αντιμετώπισης της 
γρίππης των πτηνών ως εξής : 

Α) 1.300 ώρες για υπερωριακή εργασία και β) 300 ώρες 
για εργασία για Κυριακές και εξαιρέσιμες ημέρες. 

Η ανωτέρω υπερωριακή απασχόληση αφορά το α' 
εξάμηνο του έτους 2006 και θα πρέπει να έχει παρα¬ 
σχεθεί μέχρι 30.6.2006. 

Τ ο ύψος της προκαλούμενης δαπάνης ανέρχεται στο 
ποσό των 10.800 ευρώ και θα βαρύνει τον ειδικό φορέα 
292 Δ/νσης Κτηνιατρικής. 

Η ισχύς της απόφασης αυτής αρχίζει ένα μήνα πριν 
την δημοσίευση στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 21 Φεβρουάριου 2006 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 

-♦- 

Αριθμ. 130 (5) 

Συγκρότηση Επιτροπής του ν.2520/1997, για την ανα¬ 
γνώριση της ιδιότητας του ΑΓΡΟΤΗ 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τον καν. 950/1997 για τις διαρθρωτικές βελτιώσεις 
στις γεωργικές εκμεταλλεύσεις. 

2. Τον ν.2520/1997 « Μέτρα για τους νέους αγρότες, 
σύσταση Οργανισμού Επαγγελματικής Εκπαίδευσης, 
Κατάρτισης και Απασχόλησης.» 

3. Την υπ’ αριθμ. 277/1997 απόφαση των Υπουργών 
Οικονομικών και Γεωργίας. 

4. Την υπ’ αριθμ. 337410/10.7.1998 κοινή απόφαση των 
υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομικών και Γεωργίας «Λεπτομέρειες 
εφαρμογής του ν.2520/1997» 

5. Τον Καν. 1257/1999 για την στήριξη της αγροτικής 
ανάπτυξης. 

6. Την υπ’ αριθμ. 356366/8.6.1999 κοινή υπουργική από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης, Οικονομικών, Γ εωργίας «Τ ροποποίη¬ 
ση των 337410/10.7.1998 και 328983/25.6.1998 Υπουργικών 
Αποφάσεων». 

7. Την υπ’ αριθμ. 374958/4272/12.7.1999 Εγκύκλιο του 
Υπουργού Γ εωργίας για εφαρμογή της 356366/8.6.1999 
κοινής υπουργικής απόφασης. 

8. Το γεγονός ότι έληξε η θητεία της προηγούμενης 
Επιτροπής, αποφασίζουμε: 

Συγκροτούμε τριμελή επιτροπή με αντικείμενο τον 
χαρακτηρισμό των ενδιαφερομένων με την ιδιότητα του 
Αγρότη, Νέου Αγρότη, Νεοεισερχόμενου Νέου Αγρότη 
στον αγροτικό τομέα και εργάτη γης αποτελούμενη 
από τους: 

1. Καπάκογλου Ιωακείμ, Γεωπόνο της Δ/νσης Γεωργίας 
Γιαννιτσών, ως πρόεδρο, με αναπληρωτή τον Κοτλέα 
Ευθύμιο, Γεωπόνο υης ιδίας Υπηρεσίας. 

2. Τον Κυριαζίδη Κων/νο, υπάλληλο της Δ.Ο.Υ. Γιαννι- 
τσών με αναπληρωτή τον Γεωργία Κων/νο, υπάλληλο 
της ιδίας Υπηρεσίας. 




3422 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τον Παντελίδη Κων/νο, εκπρόσωπο της Ε.Α.Σ. Γιαν- 
νιτσών, με αναπληρωτή τον Φαρμάκη Μιχαήλ. 

4. Γραμματέας της Επιτροπής ορίζεται ο Ελευθερίου 
Γεώργιος, τεχνολόγος Γεωπονίας, της Δ/νσης Γεωργί- 
ας Γιαννιτσών, με αναπληρώτρια την Λυσίτσα Κυριακή, 
τεχνολόγο Γεωπονίας, της ιδίας Υπηρεσίας. 

5. Εισηγητής ορίζεται ο Χ'Γεωργίου Στυλιανός, Γεω- 
πόνος της Δ/νσης Γ εωργίας Γ ιαννιτσών, με αναπληρωτή 
τον Σειταρίδη Αχιλλέα, Γεωπόνο της ιδίας Υπηρεσίας. 


Η απόφαση αυτή ισχύει με την κοινοποίηση της για 
την διετία 2006-2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γιαννιτσά, 5 Ιανουάριου 2006 
Ο Νομάρχης κ.α.α. 

Ο Αντινομάρχης 
Α. ΑΝΤΩΝΙΟΥ 

